Vit bjóða tær á hugnaliga og nærverandi jólakonsert við trimum framúr sangarum. Kim Hansen, Laila Carlsen og Malan Eyðunsdóttir fara at syngja kendar føroyskar og útlendskar jólasangir, og helst fer okkurt annað hitt hjá teimum eisini at sníkja seg framat. Hetta verður ein fjálg løta, har gott huglag, kendur tónleikur og jólastemningur vera í miðdeplinum. Tíðin við koronu er avbjóðandi–eisini tá ið tað kemur til mentanartiltøk. Til ber ikki at halda stórar konsertir við vælmannaðum bólkum og stórum áhoyrarafjøldum, men tað ber til at leita til tað hugnaliga og nærverandi við smærri tiltøkum. Tað gera vit við hesari jólakonsert í góðum umstøðum í Spinnarínum. Vit gleða okkum! Kim Hansen-klaver og sang Laila Carlsen-sang og kór Malan Eyðunsdóttir-sang og kór